kardosdrur/scandi-wiki huggingface dataset:
Bronze Star

Bronze Star er den fjerde-højeste amerikanske dekoration/ orden, som kan blive tildelt et medlem af det amerikanske militær.
 
Dekorationen gives for heroiske handlinger og meriterende indsatser i krigszoner.

Udenlandske soldater kan modtage udmærkelsen, såfremt de har tjent i konflikter på samme side som USA.

Danske modtagere 
 Captain i British Army Flemming Juncker modtog medaljen ved en ceremoni i London d. 17. september 1948 for sin indsats i modstandsarbejdet i Danmark under Anden Verdenskrig.
 Overlæge Rasmus Movin, aktiv modstandsmand og i 1951 på hospitalsskibet Jutlandia til Korea, går i land og arbejder som Medical Officer under de Forenede Nationers Civil Assistance Command i Korea. Dekoreret med The Bronze Star fra det amerikanske forsvar.
 Oberst René Andersen i 2012 udmærkelsen for sit arbejde i Afghanistan. 
 Oberst Hans N. Münter modtog medaljen efter 10 måneders tjeneste i Afghanistan som souchef for dén amerikanske enhed, der arbejdede med at implementere et retfærdigt retsvæsen i overensstemmelse med den afghanske grundlov, og som lever op til menneskerettighederne. 
 Kaptajn Kasper Eliasen, enkeltmandsudsendt i værn-fælles koalitionssamarbejde, modtog medaljen i 2014 efter 10 måneders tjeneste i Afghanistan for sin indsats ved et af NATO's hovedkvarterer. 
 Kaptajn Thomas Hagelund Helsgaun modtog medaljen i 2014 for sin indsats i kampen mod korruption i Afghanistan.

Referencer

Eksterne henvisning 
 Institute of Heraldry, Bronze Star 

USA's militær
Ordener, dekorationer og medaljer fra USA
Benjamin Godard

Benjamin Louis Paul Godard (18. august 1849 i Paris – 10. januar 1895 i Cannes Frankrig) var en fransk komponist og violinist.

Godard var en romantisk komponist, som skrev 6 symfonier, orkesterværker, 7 operaer, Koncerter og klaverstykker.

Han var inspireret af Robert Schumann og Felix Mendelssohn.

Udvalgte værker 

 Symfoni "Gotisk" (nr. 1) (1874) - for orkester
 Symfoni "Dramatisk" (nr. 2) (1878) - for solister, kor og orkester
 Symfoni nr. 3 (1879) - for orkester
 Symfoni "Ballet" ( nr. 4) (1882) - for orkester
 Symfoni "Orientalsk" (nr. 5) (1884) - for orkester
 Symfoni "Legendarisk" (nr. 6) (1880-1885) - for orkester
 "Guelpherne" (1880-1882) - opera
 "Pedro de Zalamea" (1884) - opera
 "Jocelyn" (1888) - opera
 "Dante og Beatrice" (1890) - opera
 "Jeanne d'Arc" (1891) - opera
 "Ruy Blas" (18?) - opera
 "Vivandière" (1893) - opera
 "Romantisk koncert" (1876) – for violin og orkester

Kilde 
 Diskografi af Benjamin Godard
 Om Benjamin Godard på musicweb-international.com

Eksterne henvisninger 

Komponister fra Frankrig
Violinister fra Frankrig
Mauritz Leschly

Mauritz Leschly (16. november 1841 i Egernførde – 29. december 1930 i København) var en dansk officer, far til Erik og Carl Leschly.

Han var søn af major Peter Leschly (1791-1869) og hustru Beate født Jissen (1812-1882), blev kadet 1858, 1860 sekondløjtnant ved 19. bataljon i Nyborg, 1861 forsat til 21. bataljon i Flensborg, med hvilken han deltog i felttoget 1864. Ved 21. bataljons ophævelse 1866 overgik han til 12. bataljon, men blev senere samme år forsat til 13. bataljon i København. Leschly gennemgik Hærens Officersskoles næstældste klasse 1868-70 og sammes generalstabsafdeling 1870-72. 1872 blev han adjudant ved 2. Generalkommando i Aarhus, overgik 1876 til 14. bataljon samme sted, men blev atter 1877 beordret som adjudant til Generalkommandoen. 1878 blev han forsat til 28. bataljon, blev samme år kaptajn og kompagnichef ved 8. bataljon, 1885 forsat til Generalstaben og ansat som souschef ved 2. Generalkommando og blev 21. februar samme år Ridder af Dannebrog. 1890 avancerede han til oberstløjtnant, blev samme år kommandør for 20. bataljon, 1891 chef for samme bataljon, 26. maj 1892 Dannebrogsmand, 1895 forsat til Generalstaben og stabschef ved 2. Generalkommando, 29. april 1896 Officer af Æreslegionen, 1897 oberst i Generalstaben og blev 17. maj 1899 Kommandør af 2. grad af Dannebrog.

1900 forlod han stillingen som stabschef ved 2. Generalkommando og blev chef for 4. regiment. Han blev generalmajor og chef for 1. Jydske Brigade 1903 og generalløjtnant og chef for 2. Generalkommando 1905. 1911 fik han afsked fra militæret. Han var i mellemtiden blevet Kommandør af 1. grad (16. maj 1905) og Storkors (1910) af Dannebrog og dekoreret med flere udenlandske ordener.

Han blev gift 10. november 1876 med Julie Sophie Neergaard (19. januar 1856 – 1910), datter af oberst Sophus Julius Neergaard og Ane Kirstine Møller.

Portrætfotografier af bl.a. I.F. Dresler, A. Gylstorff og af Sophus Juncker-Jensen 1903.

Kilder 
 C.E.A. Schøller, Familien Leschly i Danmark og Norge, Aarhus: Th. Thrues Bogtrykkeri 1899, s. 15.
Kraks Blaa Bog 1929

Generalløjtnanter fra Danmark
Personer i den 2. Slesvigske Krig fra Danmark
Personer i Kraks Blå Bog (afdøde)
Personer fra Egernførde
Mauritz
Danskere i 1800-tallet
Danskere i 1900-tallet
Storkors af Dannebrog
Modtagere af Æreslegionen
Kanneworffs Hus

Kanneworffs Hus er en tidligere købmandsgård på Kongens Nytorv i København.

Huset kan føres tilbage til 1600-tallet, men det toetages hus blev i årene 1782-91 ombygget til sin nuværende klassicistiske skikkelse af ejeren, isenkræmmer A.L. Pram, der forsynede huset med sin tredje etage samt et mansardtag og kvist med segmentfronton. Lærredshandler Lars Kanneworff købte ejendommen i 1836, og hans slægt ejede gården til ind i 1900-tallet og gav huset dets navn. I 1904 blev indgangen flyttet til Bredgade med lisener og balustre, mens kælderbeværtningen Sumpen samtidigt blev lukket. Ejendommen har fire fag mod Bredgade, tre fag mod Kongens Nytorv samt to fag mod Store Strandstræde. På begge sider støder huset op til Grandjeans Gård.

Huset blev fredet allerede i 1918.

Kilder 
 Indenforvoldene.dk 
 Fredningssag hos Kulturarvsstyrelsen

Indre By (København)
Fredede bygninger, konstruktioner og anlæg i Københavns Kommune
Fredede palæer, borgerhuse og lejlighedskomplekser i Danmark
Henry Cabot Lodge

Henry Cabot Lodge (født 12. maj 1850 i Boston, død 9. november 1924 i Cambridge, Massachusetts) var en amerikansk historiker.

Han studerede ved Harvard University, hvor han senere blev professor og inspektør. 1886 blev han medlem af kongressen. 1873—76 udgav han North American Review, 1879—81 International Review. Fra 1893 var han medlem af senatet, hvor han spillede en ikke ringe rolle.

Hans vigtigste historiske værker er følgende: Life and Letters af George Cabot (1877), Short History of the English Colonies in America (1883), en række biografier i samlingen American Statesmen, nemlig: Alexander Hamilton (1882), Daniel Webster (1883), George Cabot (1889) og George Washington (1889).

Desuden udgav han Hamiltons værker (9 bind, 1885). Af andre værker kan nævnes: Studies on History (1884), Popular Tales (1887), Ballads and Lyrics (1887), Boston (1891), Historical and Political Essays (1892), The Story of the American Revolution (1898), Story of the Spanish War (1899), One Hundred Years of Peace (1913).

Kilder 
 

Historikere fra USA
Medlemmer af Senatet i USA
Ansatte ved Harvard University
Biografiforfattere fra USA
Faglitterære forfattere fra USA
Personer fra Boston
Salmonsens
Amerikanere i 1800-tallet
Amerikanere i 1900-tallet
Oliver Joseph Lodge

Sir Oliver Joseph Lodge (født 12. juni 1851 i Penkhull, Staffordshire, død 22. august 1940) var en engelsk fysiker.

Lodge studerede i London og tog Doktorgraden der 1877. 1879 blev han assisterende professer i anvendt matematik ved University College i London, 1881 professer i fysik i Liverpool, 1900 rektor for Universitet i Birmingham, fra hvilken stilling han trak sig tilbage 1919.

Lodges videnskabelige arbejde, hvoraf nogle af de mest kendte skal fremhæves, angår fortrinsvis elektricitetslæren. 1886 angav Lodge en metode til direkte måling af elektrolytiske ioners hastighed. Ved sine undersøgelser over lynafledere (1889) førtes Lodge ind på studiet af elektriske bølger i ledere og har siden især været optaget af spørgsmål, der angår elektriske bølger og telegrafering uden tråd. Hans navn er knyttet til kohærens teori (1894) og forbedring endvidere kan fremhæves et stort anlagt forsøg over lysets hastighed i nærheden af bevægede legemer.

Mest kendt er dog Lodge bleven ved sine halvt populærvidenskabelige bøger, der er skrevet med stor originalitet. Af disse skal nævnes: Modern Views on Electricity (1889), Pioneers of Science (1893), Electrons (1906), The Ether of Space (1909). Lodge var præsident for Society for Psychical Research fra 1901 til 1904 og har skrevet forsknings bøger af teologisk og metafysisk karakter, således Life and Matter, The Substance of Faith, Man and the Universe, The Survival of Man, Parent and Child, Reason and Belief, Raymond, or Life and Death, Christopher, a Study in Human Personality, af hvilke de to sidstnævnte er oversat på dansk.

Kilder 

 

Fysikere fra England
Faglitterære forfattere fra England
Salmonsens
Briter i 1800-tallet
Briter i 1900-tallet
Organdonation

Organdonation er donation af organer til kritisk syge, som har behov for en organtransplantation for at kunne overleve. Vitale organer som hjerte, nyre, lever og lunger kan doneres fra afdøde og transplanteres til kritisk syge, som står på venteliste til et nyt organ.
Det er som levende muligt at donere én nyre til en nyresyg person.

Organdonation i Danmark 
Siden 1960’erne har det været muligt at transplantere en nyre fra afdøde i Danmark. Efter indførelsen af hjernedødskriteriet i 1990 blev det muligt i Danmark også at transplantere hjerte, lever og lunger fra afdøde.

Danmark deltager i et internationalt samarbejde om organdonation med de andre nordiske lande gennem Scandiatransplant. Samarbejdet gør det muligt at udveksle organer, hvis en patient har et særligt akut behov, eller hvis der er organer, som ikke har en umiddelbar modtager i samme land.

Kun få hundrede dør hvert år på en måde, så organdonation bliver en mulighed. For at kunne donere sine organer efter sin død, skal en række betingelser være opfyldte. Organdonation bliver først en mulighed, hvis man dør af en skade i hjernen, er lagt i respirator, bliver erklæret død og der er samtykke til organdonation fra en selv eller ens familie. .

I Danmark anvendes informeret samtykke til organdonation. Det betyder, at du selv eller din familie skal give tilladelse til organdonation. 2 ud af 3 danskere (65%) har sikret sig, at deres holdning bliver kendt ved enten at tale med familien, udfylde et donorkort eller registrere sig i Donorregistret. Det er 3 lige juridisk gyldige måder at tilkendegive sin holdning på.

Alle danskere over 18 år har mulighed for selv at tage stilling til, om deres organer skal doneres. Alle kan tilkendegive deres holdning i Donorregistret på www.sundhed.dk, uanset alder, livsstil og helbred. Lægerne vil altid foretage en individuel, konkret vurdering.

På nationalt plan arbejder videnscenteret Dansk Center for Organdonation med at dokumentere og optimere indsatsen på landets hospitaler og oplyser om organdonation i befolkningen sammen med Sundhedsstyrelsen og en række af landets patientforeninger.

Referencer

Se også 
Dansk Center for Organdonation
Læs mere om organdonation og se de nyeste tal om organdonation og transplantation på www.organdonor.dk
Tamer Instituttet

Tamer Instituttet, (Tamer Institute for Community Education) er en non-profit NGO, der fokuserer på uddannelse i Palæstina.

Instituttet blev grundlagt i 1989 som svar på palæstinensernes behov under den første intifada. Som det engelske navn antyder er det, det lokale samfunds uddannelse der er i fokus. Tamer har afdelinger på Vestbredden og i Gaza

Tamer Instituttet arbejder primært med børn og unge. Hovedtanken er at fremme kreativitet, sørge for et sikkert og venligt læringsmiljø og fremme børnenes evner indenfor litteratur. Tamer Instituttet driver et forlag, udgiver et årligt nyhedsbrev, afholder kurser for bibliotekarer, arrangerer workshops, donerer bøger til de lokale biblioteker og arrangerer en årlig læse – og skrivekampagne for de unge.

Litteraturprisen til minde om Astrid Lindgren 
I 2009 modtog Tamer Instituttet litteraturprisen til minde om Astrid Lindgren og dertilhørende fem millioner svenske kroner.

Prisen blev overrakt af den svenske kronprinsesse Victoria.

Ekstern henvisning 
 Tamer Instituttets officielle hjemmeeside

Internationale organisationer
Min søsters børn alene hjemme

Min søsters børn alene hjemme er en dansk familiefilm fra 2012 og en del af Min søsters børn-serien. Filmen er instrueret af Martin Miehe-Renard.

Anmeldelser 
Filmen fik ikke de bedste anmeldelser, BT sagde filmen var Fjoget uden at være morsom;
Ekstra Bladet gav filmen 0 Stjerner, men andre film i serien har solgt mange billetter, trods dårlige anmeldelser .

Medvirkende 
 Peter Mygind – Onkel Erik
 Mille Dinesen – Irene Flinth
 Ditte Hansen – Mor
 Troels Malling – Far
 Mathilde Høgh Kølben – Amalie
 Lasse Guldberg Kamper – Michael
 Rumle Risom – Blop
 Sebastian Kronby – Jan
 Frida Luna Roswall Mattson – Pusle
 Brian Lykke – Knud
 Louise Mieritz – Olga
 Helle Dolleris
 Asger Reher
 Søren Vejby
 Caspar Phillipson

Eksterne henvisninger 

 

Danske film fra 2012
Alene hjemme
Komediefilm fra Danmark
Familiefilm fra Danmark
Film instrueret af Martin Miehe-Renard
Chaos Computer Club

Chaos Computer Club (forkortet CCC) er en organisation af hackere med et geografisk udgangspunkt i Tyskland og andre tysktalende lande.

CCC blev dannet i september 1981 af Wau Holland. Andre kendte medlemmer er Andy Müller-Maguhn og Daniel Domscheit-Berg.

CCC organiserer blandt andet Chaos Communication Congress og Chaos Communication Camp.

Eksterne henvisninger 

 CCC's hjemmeside

Etableret i 1981
Hackergrupper
Organisationer fra Tyskland
Levins Gård

Levins Gård er et tidligere palæ i Havnegade 29, hjørnet af Tordenskjoldsgade, på Gammelholm i København. Palæet er en af de sidste store private boliger, der blev bygget i Indre By i 1800-tallet.

Palæet er opført 1866 i to etager og med mansardtag for grosserer Martin Levin (1818-1875) af arkitekt J.D. Herholdt. Huset er pudset og helt omgivet af højere etageejendomme. I Havnegade, hvor palæet har syv fag, er huset sammenbygget med den fireetages naboejendom, mens det i Tordenskjoldsgade har fire fag og en portgennemkørsel, som isolerer det fra den femetages naboejendom. I gadens hjørne er bygningen skråt afskåret og afsluttes af en gennemgående karnap, der på anden etage prydes af korintiske pilastre. Stilen er historicisme inspireret af italiensk renæssance. Bygningen har rusticeret kvaderpuds på hjørnerne, kælderetagen lynettevinduer omgivet af kvaderpuds. Husets vinduer krones af enkle, vandrette fordakninger.

Bygningen blev fredet i 1978. Senere ejere var De Danske Spritfabrikker og AAB. AAB solgte i 2011 huset til Karberghus.

Kilder 

 Fredningssag hos Kulturarvsstyrelsen

Fredede palæer, borgerhuse og lejlighedskomplekser i Danmark
Fredede bygninger, konstruktioner og anlæg i Københavns Kommune
Indre By (København)
Silver Star

Silver Star har flere betydninger:
 Silver Star (orden)
 Silver Star (rutsjebane)
Lotte Schmidt

Lotte Schmidt (født 6. januar 1972) er en tidligere dansk cykelrytter, der blev bronzemedalje vinder ved junior VM linjeløb i Odense 1988.
 
Lotte Schmidt er datter til den tidligere verdensmester Jørgen Schmidt og ældre søster till Sanne Schmidt. 
"Schmidt-familien" i Randers er en stor cykelfamilie. Hun er blandt andet i familie med Mads Würtz Schmidt, som blev verdensmester i enkeltstart for juniorer 2011.

Meriter 
 1988  Junior Verdensmesterskab, Landevej, Linieløb, Odense
1993  DM, Landevej, Holdløb, Amatører Nykøbing Falster   
1994  DM, Landevej, Holdløb, Amatører  Næsby 
1994  Nordisk Mesterskab, Landevej, Linieløb Levanger, Norge  
1995  DM, Landevej, Linieløb, Elite, Baunhøj Mølle, Jylland  
1996  DM, Landevej, Linieløb, Elite, Silkeborg   
1996  DM, Landevej, Enkeltstart, Elite, Silkeborg 
1996  DM, Mountainbike, XC, Elite, Odense   
1997  DM, Mountainbike, XC, Elite, Ballerup   
1998  DM, Landevej, Linieløb, Elite, Lemvig 
1999  DM, Mountainbike, XC, Elite, Århus   
2001  DM, Mountainbike, XC, Elite, Randers  
2002  DM, Mountainbike, XC, Elite

Noter

Eksterne henvisninger 

Kvindelige cykelryttere fra Danmark
Frederik Ulrik Timm

Frederik Ulrik Timm (2. juli 1801 i København – 8. april 1860 i Randers) var en dansk borgmester og politiker.

Han var søn af hofklejnsmed (og møntsamler) Georg Vrederik Timm (1746-1829) og Birgitte Wigantine f. Hansen (1777-1843). Han blev 1820 student fra Metropolitanskolen og 1824 juridisk kandidat; blev 1828 auditør (siden 1831 i Randers), 1843 herredsfoged i Kær Herred, 1851 by- og herredsfoged i Hjørring og endelig 1856 borgmester og auktionsdirektør i Randers; fik 1833 titel af overauditør og 1852 af justitsråd. 4. december 1849 valgtes han til Folketinget i Aalborg Amts 1. kreds og var i de 3 følgende samlinger udvalgsordfører om ret vigtige praktiske lovforslag, bl.a. om Tyendeloven. Han sad på tinge indtil 4. august 1852. Han døde 8. april 1860 og efterlod sig en betydelig samling af kobberstik.

4. juni 1835 havde han i Trinitatis Kirke ægtet Thea Hertz (18. maj 1808 i København – 30. maj 1860 i Randers), datter af bagermester Hertz Philip Hertz og Hanne Behrend (senere kaldet Johanne Maria Caroline Behrend).

Kilder 
 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814
 Frederik Barfod, Dansk Rigsdagskalender.

Kunstsamlere fra Danmark
Byfogeder fra Danmark
Herredsfogeder fra Danmark
Justitsråder fra Danmark
Borgmestre i Randers
Auditører fra Danmark
Ikke-folkevalgte borgmestre fra Danmark (før 1919)
Folketingsmedlemmer i 1840'erne
Folketingsmedlemmer i 1850'erne
Danskere i 1800-tallet
Personer fra København
Artikler fra 1. udgave af Dansk biografisk leksikon
Studenter fra Metropolitanskolen
Informeret samtykke

Informeret samtykke er en juridisk term, der primært bruges i sundhedsvæsenet. Ved informeret samtykke sikres det, at den stærke part i et aftaleforhold giver den svagere part de informationer, denne har brug for. Et samtykke, der er givet på baggrund af mangelfuld information, vil i mange tilfælde være ugyldigt.

Sundhedslovens bestemmelser om informeret samtykke 
Ifølge Sundhedslovens kapitel 4-6 må ingen behandling udføres, uden at der er indhentet informeret samtykke, med mindre der er tale om akut og nødvendig behandling af personer, der på det givne tidspunkt er ude af stand til at give samtykke, f.eks. ved bevidstløshed.  For at et samtykke er informeret, skal sundhedspersonen give patienten fyldestgørende information. Hvilken information, der er fyldestgørende er afhængigt af både situationen, sygdommen og patientens tilstand og modenhed. Der skal både informeres om sygdommen, behandlingen, mulige komplikationer og bivirkninger samt om konsekvenserne af ikke at behandle.  En patient har ret til at frasige sig information om sin tilstand. Sker det, kan informeret samtykke gives uden information.  Sundhedsloven specificerer, at informeret samtykke kan gives både mundtlig, skriftligt eller stiltiende. Patienter kan af psykiske årsager være ude af stand til at tage vare på sig selv, hvorfor sundhedspersonalet i visse situationer har pligt til at handle imod patientens ønske. Dog nævner Sundhedsloven tre særlige situationer, hvor sundhedspersonalet ikke har ret til at handle i strid med en ellers habil patients ønske, selvom det kan få alvorlige konsekvenser for patienten. Det gælder patienter, der sultestrejker, nægter at modtage blod og døende patienter, der ikke ønsker livsforlængende behandling. Her er sundhedspersonalet pligtigt til at informere om konsekvenserne af patientens beslutning.

I forbindelse med organdonation kræver Sundhedslovens § 53 informeret samtykke fra den hjernedødes nærmeste pårørende for at donation må gennemføres, hvis ikke afdøde selv har givet tilsagn i levende live.

Kilde 

 Sundhedsloven

Se også 
 Formodet samtykke

Juridiske begreber
Sundhedsvæsen
Aftaleret
Northeim

Northeim er en by i Niedersachsen i Tyskland, i distriktet Northeim, med en befolkning på 29.431 (2010). Byen er placeret på den tyske bindingsværksrute.

Togkatastrofen i Northeim 
Klokken 1:30 natten mellem 14. og 15. november 1992 blev Northeim banegård ramt af en togkatastrofe.
Nattoget Innsbruck/München – København forulykkede, da det blev ramt af en buffer (material), tabt af et modkørende godstog. 11 blev dræbt og 52 hårdt såret.

Eksterne henvisninger 

 http://www.maxisch.com/2427/4394.html 
 Zugunglück Northeim  
 Unfall Northeim 15.11.1992 

Byer i Niedersachsen
Vindeby

Vindeby kan henvise til flere artikler:

 Vindeby (Svendborg Kommune) – en bebyggelse og et ejerlav i Bregninge Sogn, Svendborg Kommune
 Vindeby (Langeland Kommune) – en bebyggelse og et ejerlav i Lindelse Sogn, Langeland Kommune
 Vindeby (Lolland Kommune) – en bebyggelse og et ejerlav i Vindeby Sogn, Lolland Kommune
 Vindeby (Slesvig) – en tysk by i kreds Rendsborg-Egernførde i delstaten Slesvig-Holsten.

Se også 
 Vindeby Sogn – et sogn i Lolland Vestre Provsti (Lolland-Falsters Stift).
 Vindeby Gods – en herregård nær Egernførde i Sydslesvig.
 Vindeby Nor – et nor ved Egernførde i Slesvig-Holsten (Sydslesvig).
 Moselig fra Vindeby
CAC 40

CAC 40 er det førende franske aktieindeks på Euronext Paris (børsen i Paris). Navnet stammer fra Compagnie des Agents de Change, som bedst kan oversættes med Selskabet for Børsmæglere. I dag betyder navnet imidlertid Cotation assistée en continu, som betyder et Uafbrudte assisterede Noteringer. Dette skal udlægges sådan, at indekset opdateres hvert 15. sekund og indeholder de aktier, der er fra de største firmaer, og som er mest handlet.
Indekset er grundlagt 31. december 1987 med indekspoint lig 1.000.

Sammensætning 
Indekset indeholder de 40 mest handlede aktier på børs nr. 1, som kun indeholder firmaer, der har en børsværdi på mindst
1 milliard euro, hvoraf mindst 25% af kapitalen skal være aktiekapital.

Referencer

Eksterne henvisninger 

 

 
Aktieindeks
FA Cup 1875-76

Football Association Challenge Cup 1875-76 var den femte udgave af Football Association Challenge Cup, nutildags bedre kendt som FA Cup. 32 klubber var tilmeldt turneringen, der blev afviklet som en cupturnering. Fem af klubberne trak sig imidlertid inden den første kamp, så turneringen fik deltagelse af 27 klubber. Den første kamp blev spillet den 23. oktober 1875, og finaleomkampen blev afviklet den 18. marts 1875 på Kennington Oval i London, hvor Wanderers FC vandt 3-0 over Old Etonians FC. Det var Wanderers FC's tredje triumf i FA Cup'en.

Resultater

Første runde 

Første runde blev spillet i perioden 23. oktober – 20. november 1875 og havde deltagelse af alle 32 hold.

Anden runde 

Anden runde blev spillet den 11. – 18. december 1875 og havde deltagelse af de 16 vinderhold fra første runde.

Kvartfinaler 

Kvartfinalerne havde deltagelse af de otte hold, der gik videre fra anden runde og blev afviklet i perioden 29. – 31. januar 1875.

Semifinaler

Finale

Kilder / eksterne henvisninger 
 FA Cup Archive  
 RSSSF – 1875–76 FA Cup  
 FA Cup finals – 1876

Noter 

Sæsoner i FA Cup
Fodbold i 1875
Fodbold i 1876